**Digimon Adventure: Last Evolution Kizuna** (jap. デジモンアドベンチャー LAST EVOLUTION 絆, *Dejimon Adobenchā LAST EVOLUTION Kizuna*) on japanilainen Toei Animationin ja Yumeta Companyn anime-elokuva, joka päätösosana alkuperäiselle *Digimon Adventuren* tarinalle. Elokuvalla juhlitaan *Digimon*-animesarjojen 20-vuotistaivalta.

Elokuva sai ensi-iltansa Japanissa 21. helmikuuta 2020. Sekä tekstitetty että englanniksi jälkiäänitetty versio julkaistiin digitaalisesti 29. syyskuuta 2020 sekä DVD:lle ja Blu-raylle 6. lokakuuta 2020.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Viisi vuotta Ordinemonia vastaan käydyn taistelun jälkeen, kesällä 2010, lähes kaikki Japanin Valituista lapsista ovat nykyään nuoria aikuisia. Taichi Yagami käy yliopistoa, Yamato Ishida käy valmennuskoulua, Sora Takenouchi on harjoittelemassa ikebanaa, Koushiro Izumi on perustanut tietokonealan yrityksen tutkimaan digimoneja ja Digimaailmaa auttaakseen muuta ihmiskuntaa ymmärtämään näitä paremmin, Mimi Tachikawa pitää yllä vaatekauppasivustoa, Jou Kido opiskelee lääketieteellisessä yliopistossa, Takeru Takaishi ja Hikari Yagami ovat juuri aloittaneet yliopiston, Daisuke Motomiya on harkitsemassa oman rāmen-ravintolaketjun perustamista, Ken Ichijouji opiskelee psykologiaa, Miyako Inoue on vaihto-oppilaana Espanjassa ja Iori Hida opiskelee toista vuotta lukiossa. Silloin tällöin, Soraa lukuun ottamatta, he ja heidän digimonkumppaninsa taistelevat ihmisten maailmaan ilmestyviä digimoneja vastaan, käyttäen apunaan uusia älypuhelimien näköisiksi suunniteltuja Digiviceja.

Taichi, Yamato, Takeru ja Hikari sekä tietokoneeltaan heihin yhteydessä oleva Koushiro olivat pysättävät aamulla Nakanoon ilmestyneen Parrotmonin. Illalla Taichi ja Yamato tapaavat paikallisessa izakayassa, miettien tulevaisuudensuunnitelmiaan. Paikalla ollut tyttö Ayaka sanoo, ettei haluaisi koskaan kasvaa aikuiseksi, ja menettää yhtäkkiä tajuntansa. Taichi ja Yamato soittavat ambulanssin ja tapaavat myöhemmin Koushiron ja Takerun kanssa Belican yliopiston apulaisprofessori Menoa Belluccin sekä tämän assistentin Kyotaro Imuran. He kertovat uudenlaisesta digimonista nimeltä Eosmon, joka vaivuttaa Valittuja lapsia ympäri maailmaa koomaan ja saa näiden digimonkumppanit katoamaan. Menoan antamilla tiedoilla Taichi, Yamato, Agumon ja Gabumon löytävät Eosmonin, joka jäätyään alakynteen Champion-muodossaan, kehittyy Ultimate-muotoonsa. Agumon ja Gabumon yhdistyvät Omegamoniksi kohdatakseen sen. Eosmon pääsee pakoon ja Taichin ja Yamaton alkuperäisiin Digiviceihin ilmestyy hohtavien viisareiden muodostama valokehä, joista viisarit alkavat hitaasti kadota yksi toisensa jälkeen. Menoan mukaan Taichin ja Yamaton aika Valittuina lapsina päättyy, kun kaikki kehän viisarit katoavat. Ja Digivicen käyttö vain nopeuttaisi kehän katoamista entisestään.

Koushiro yrittää tutkia Eosmonista irronneita palasia, kun taas Yamato suhtautuu epäilyttävästi Kyotaroon ja ottaa yhteyttä Daisukeen, Keniin, Miyakoon ja Ioriin, jotka matkustavat digiporttien kautta New Yorkiin tutkimaan Menoan ja Kyotaron taustoja. Gennai vierailee Taichin luona, kertoen Menoan puhuvan totta Digivicejen käyttäytymisestä ja että valokehän kadotessa myös Agumon ja Gabumon tulevat katoamaan. Yamato löytää Kyotaron asunnon ja sieltä kuvia useista Valituista lapsista ja Menoasta. Hänelle paljastuu myös, että Menoa oli entinen Valittu lapsi. Kyotarosta ei selviä muuta kuin, että tämä oli ryhtynyt Menoan assistentiksi heti, kun Menoa oli tuonut tutkimustietonsa digimonkumppaneista julkisuuteen, ja ettei henkilöä nimeltä Kyotaro Imura ole väestörekisterissä. Taichi kysyy asiasta suoraan Menoalta, joka kertoi digimonkumppaninsa Morphomonin kadonneen hänen ollessa 14-vuotias. Taichi, Yamato ja Koushiro kuulevat Joulta Mimin joutuneen Eosmonin uhriksi ja kertovat toisilleen mitä ovat saaneet selville. Pian Jou itsekin joutuu uhriksi, kun taas Taichi ja Yamato saavat videon, jossa Takeru ja Hikari ovat kidnapattu. Kun he saapuvat paikalle, näiden tietoisuudet on jo ehditty viedä. Kyotaro on myös Takerun olinpaikassa, paljasten oikean sukunimensä olevan Yamada ja että hän oli oikeasti FBI-agentti, joka lähetettiin soluttautumaan Menoan tutkimusryhmään. Koushiro saa juuri tietää Eosmonin olevan Menoan luoma keinotekoinen digimon, kun Menoa ilmestyy hänen toimistoonsa ja varastaa luettelon Eosmonin hyökkäykseltä säästyneistä lapsista Eosmonin viedessä Koushiron tietoisuus.

Koushiro ehtii lähettää tiedon Eosmonin olinpaikasta Taichille ja Yamatolle, jotka löytävät paikan täynnä Valittuja lapsia nuoremmissa kehoissa kumppaneidensa kera. Menoa oli yrittänyt herättää Morphomonin henkiin, mutta luonutkin vahingossa Eosmonin, jonka voimia hän oli päättänyt käyttää digitalisoidakseen Valittujen lasten tietoisuudet ja estääkseen näitä kasvamasta aikuisiksi ja menettämästä digimonkumppaneitaan. Hän tarjoaa Taichille ja Yamatolle mahdollisuuden pelastua Agumonin ja Gabumonin menettämisen tuskalta jäämällä Eosmonin luomaan "Mikä-Mikä-Maahan", mutta nämä kieltäytyvät, jolloin useat Eosmonin kloonit sekä muut lapset ja kumppanidigimonit, joiden silmät hohtavat punaisina, käyvät heidän kimppuunsa. Osa klooneista hyökkää oikeassa maailmassa Daisuken ja muiden edellisiltä hyökkäyksiltä säästyneiden Valittujen lasten kimppuun. Vaikka taistelu johtaisi Taichista ja Yamatosta erkaantumisen nopeutumiseen, Agumon ja Gabumon yhdistyvät jälleen Omegamoniksi ja tuhoavat Eosmoneja, mutta epätoivoinen Menoa yhdistää itsensä niiden jäänteiden kanssa, muuttuen Mega-muodon Eosmoniksi. Mega-muodon Eosmon palauttaa Omegamonin takaisin Agumoniksi ja Gabumoniksi ja muut Valitut lapset saartavat heidät. Taichi löytää Hikarin pillin ja puhaltaa siihen, jolloin lapset palautuvat normaaleiksi. Oikeassa maailmassa myös Sora, jonka Digivice oli jo harmaantunut, kuulee myös ääneen ja toivoo ystäviensä voittavan taistelun.

Useimmat muista Valituista lapsista pidättelevät jäljellä olevia Eosmoneja, kunnes Taichi ja Yamato, joiden Digivicet ovat jo melkein menettämäisillään voimansa, saavat Agumonin ja Gabumonin kehittymään uusiin voimakkaimpiin muotoihinsa (Bond of Bravery ja Bond of Friendship). He tuhoavat viimeiset Eosmonit ja vakuuttavat Menoalle ihmisten voivan muuten vaikuttaa omaan elämäänsä, vaikka kumppanista erkaantuminen on väistämätöntä. Oikeassa maailmassa Kyotaro pidättää Menoan ja Valitut lapset heräävät koomasta, kun taas Taichi ja Yamato viettävät viimeiset hetket Agumonin ja Gabumonin kanssa ennen kuin nämä lopulta katoavat. Seuraavana keväänä Taichi ja Yamato ovat päättäneet jatkaa elämäänsä, mutta uskovat, että tavalla tai toisella he vielä tapaavat Agumonin ja Gabumonin. Lopputekstien aikana näytetään kuvia muiden Valittujen lasten vaiheista taistelun jälkeen ja Taichi saa valmiiksi oman opinnäytetyönsä, jonka aiheena on ihmisten ja digimonien yhteiselo.

**Juonipaljastukset päättyvät tähän.**

Äänirooleissa
-------------

### Alkuperäiset

|  |  |  |
| --- | --- | --- |
|  Natsuki Hanae  | … |  Taichi Yagami
  |
|  Yoshimasa Hosoya  | … |  Yamato Ishida
  |
|  Suzuko Mimori  | … |  Sora Takenouchi
  |
|  Mutsumi Tamura  | … |  Koushiro Izumi
  |
|  Hitomi Yoshida  | … |  Mimi Tachikawa
  |
|  Junya Ikeda  | … |  Jou Kido
  |
|  Junya Enoki  | … |  Takeru Takaishi
  |
|  M·A·O  | … |  Hikari Yagami
  |
|  Chika Sakamoto  | … |  Koromon/Agumon/Greymon/MetalGreymon/Omegamon/Agumon (Bond of Bravery)
  |
|  Mayumi Yamaguchi  | … |  Tsunomon/Gabumon/Garurumon/WereGarurumon/Omegamon/Gabumon (Bond of Friendship)
  |
|  Atori Shigematsu  | … |  Piyomon
  |
|  Takahiro Sakurai  | … |  Tentomon/Kabuterimon
  |
|  Kinoko Yamada  | … |  Palmon/Togemon
  |
|  Junko Takeuchi  | … |  Gomamon/Ikkakumon
  |
|  Miwa Matsumoto  | … |  Patamon/Angemon
  |
|  Yuka Tokimitsu  | … |  Tailmon/Angewomon
  |
|  Fukujūrō Katayama  | … |  Daisuke Motomiya
  |
|  Arthur Lounsbery  | … |  Ken Ichijouji
  |
|  Ayaka Asai  | … |  Miyako Inoue
  |
|  Yoshitaka Yamaya  | … |  Iori Hida
  |
|  Junko Noda  | … |  Chibimon/V-mon/XV-mon
  |
|  Naozumi Takahashi  | … |  Minomon/Wormmon/Stingmon
  |
|  Kōichi Tōchika  | … |  Hawkmon/Aquilamon
  |
|  Megumi Urawa  | … |  Upamon/Armadimon/Ankylomon
  |
|  Daisuke Ono  | … |  Kyotaro Yamada
  |
|  Mayu Matsuoka  | … |  Menoa Bellucci
  |
|  Yuna Taniguchi  | … |  Morphomon
  |
|  Hiroaki Hirata  | … |  Gennai
  |
|  Yoshihito Sasaki  | … |  Parrotmon
  |
|  Miho Arakawa  | … |  Ayaka
  |
|  Yukiko Morishita  | … |  Ayakan ystävä
  |

### Englanninkieliset

|  |  |  |
| --- | --- | --- |
|  Joshua Seth  | … |  Tai Kamiya
  |
|  Nicolas Roye  | … |  Matt Ishida
  |
|  Colleen Villard  | … |  Sora Takenouchi
  |
|  Mona Marshall  | … |  Izzy Izumi
  |
|  Kate Higgins  | … |  Mimi Tachikawa, Gatomon/Angewomon
  |
|  Robbie Daymond  | … |  Joe Kido, Armadillomon/Ankylomon
  |
|  Johnny Yong Bosch  | … |  T.K. Takaishi
  |
|  Tara Sands  | … |  Kira Kamiya, Ayaka, uutisankkuri
  |
|  Tom Fahn  | … |  Agumon
  |
|  Kyle Hebert  | … |  Greymon/MetalGreymon/Omnimon/Agumon (Bond of Bravery), Taichin opettaja, Yamaton luokkatoveri
  |
|  Kirk Thornton  | … |  Tsunomon/Gabumon/Garurumon/WereGarurumon/Omnimon/Gabumon (Bond of Friendship)
  |
|  Cherami Leigh  | … |  Biyomon, Morphomon, sivuäänet
  |
|  Jeff Nimoy  | … |  Tentomon/Kabuterimon, Gennai
  |
|  Anna Gorduno  | … |  Palmon
  |
|  Mari Devon  | … |  Togemon
  |
|  R. Martin Klein  | … |  Gomamon/Ikkakumon
  |
|  Laura Summer  | … |  Patamon
  |
|  Jamieson Price  | … |  Angemon
  |
|  Griffin Burns  | … |  Davis Motomiya
  |
|  Derek Stephen Prince  | … |  Ken Ichijouji, DemiVeemon/Veemon/ExVeemon
  |
|  Jeannie Tirado  | … |  Yolei Inoue
  |
|  Bryce Papenbrook  | … |  Cody Hida
  |
|  Paul St. Peter  | … |  Minomon/Wormmon/Stingmon
  |
|  Christopher Swindle  | … |  Hawkmon/Aquilamon
  |
|  Kaiji Tang  | … |  Kyotaro Imura
  |
|  Erika Harlacher  | … |  Menoa Bellucci
  |
|  Aaron LaPlante  | … |  Parrotmon
  |
|  Erica Lindbeck  | … |  Ayakan ystävä
  |

Tuotanto
--------

Projekti julkistettiin heinäkuussa 2018 Tokiossa "Digimon Kanshasai 2018 -Special Meeting in Odaiba-" -nimisessä tapahtumassa, kaksi kuukautta *Digimon Adventure tri.* -elokuvasarjan päättymisen jälkeen ja sen kerrottiin juhlistavan *Digimon*-animesarjojen 20-vuotistaivalta. Tarinan paljastettiin sijoittuvan viisi vuotta *Digimon Adventure tri.*:n jälkeen. Katsuyoshi Nakatsurun ilmoitettiin palaavan hahmosuunnittelijaksi ja Kenji Watanaben digimonien ulkomuotojen suunnittelijaksi. Valittujen lasten uudet ulkomuodot paljastettiin Jump Festa '19 -tapahtumassa. Maaliskuussa paljastettiin, että elokuva saisi ensi-iltansa vuonna 2020 ja että *Digimon Adventure tri.*:stä tutut Valittujen lasten ja kumppanidigimonien ääninäyttelijät palaavat rooleihinsa. Elokuvan virallinen nimi ja ensimmäinen teaser-traileri paljastettiin heinäkuussa 2019. Samalla elokuvan viralliseksi nimeksi ilmoitettiin *Digimon: Last Evolution Kizuna* ja ensi-iltapäivämääräksi 21. helmikuuta 2020. Elokuvan ohjasi Tomohisa Taguchi, joka on ohjannut myös elokuvan *Persona 3 The Movie #2: Midsummer Knight’s Dream* sekä animesarjat *Kino’s Journey* ja *Twin Star Exorcists*, ja käsikirjoitti Akatsuki Yamatoya, joka on aiemmin käsikirjoittanut jaksoja *Digimon Adventureen*, *Digimon Frontieriin* ja *Digimon Data Squadiin*. Myöhemmin saman kuukauden aikana paljastettiin Daisuke Motomiyan, Ken Ichijoujin, Miyako Inouen ja Iori Hidan uudet ääninäyttelijät ja miltä hahmot tulevat näyttämään myös elokuvassa. Joulukuussa 2019 Mayu Matsuokan ja Daisuke Onon paljastettiin ääninäyttelevän aivan uusia hahmoja: Menoa Belluccia ja Kyotaro Imuraa.

Lähteet
-------

### Huomioita

1. ↑  Sarjan *Digimon Zero Two* epilogi paljasti, että Taichi, Yamato ja Sora todella tapasivat Agumonin, Gabumonin ja Piyomonin jälleen tulevaisuudessa.
2. ↑  Taichi Yagamin nimi englanninkielisessä jälkiäänityksessä
3. ↑  Yamato Ishidan nimi englanninkielisessä jälkiäänityksessä
4. ↑  Koushiro Izumin nimi englanninkielisessä jälkiäänityksessä
5. ↑  Tailmonin nimi englanninkielisessä jälkiäänityksessä
6. ↑  Jou Kidon nimi englanninkielisessä jälkiäänityksessä
7. ↑  Armadimonin nimi englanninkielisessä jälkiäänityksessä
8. ↑  Takeru Takaishin nimi englanninkielisessä jälkiäänityksessä
9. ↑  Hikari Yagamin nimi englanninkielisessä jälkiäänityksessä
10. 1 2  Omegamonin nimi englanninkielisessä jälkiäänityksessä
11. ↑  Piyomonin nimi englanninkielisessä jälkiäänityksessä
12. ↑  Daisuke Motomiyan nimi englanninkielisessä jälkiäänityksessä
13. ↑  Chibimonin, V-monin ja XV-monin nimet englanninkielisessä jälkiäänityksessä
14. ↑  Miyako Inouen nimi englanninkielisessä jälkiäänityksessä
15. ↑  Iori Hidan nimi englanninkielisessä jälkiäänityksessä

### Viitteet

1. ↑  Peters, Megan: Digimon Adventure: Last Evolution Trailer Reintroduces 02 DigiDestined *ComicBook.com*.  30.10.2019. Viitattu 26.3.2023. (englanniksi)
2. ↑  Animenewsnetwork: "Shout! Factory Releases Digimon Adventure: Last Evolution Kizuna Anime Film on BD/DVD in October"
3. ↑  デジモン：アニメ20周年で新たな劇場版製作へ　オリジナルスタッフも *mantan-web.jp*.  29.7.2018. Viitattu 7.7.2019. (japaniksi)
4. ↑  Digimon Gets New Film Project With Original Anime's Staff, Aged Characters *Anime News Network*.  29.7.2018. Viitattu 7.7.2019. (englanniksi)
5. ↑  デジモン：新作劇場版のキャラビジュアル公開　"選ばれし子どもたち"が大人に *mantan-web.jp*.  22.12.2018. Viitattu 7.7.2019. (japaniksi)
6. ↑  Digimon Adventure Anime Film Project Reveals More Character Visuals *Anime News Network*.  22.12.2018. Viitattu 7.7.2019. (englanniksi)
7. ↑  Digimon Adventure Film's Teaser Reveals Cast, Early Spring 2020 Debut *Anime News Network*.  5.3.2019. Viitattu 7.7.2019. (englanniksi)
8. ↑  Digimon Adventure Last Evolution Kizuna Anime Film's Promo Video Reveals Debut on February 21, 2020 *Anime News Network*.  7.7.2019. Viitattu 7.7.2019. (englanniksi)
9. ↑  More of the cast and character designs from the "Digimon Adventure: Last Evolution Kizuna" anime film has been revealed. It’ll premiere February 21st, 2020. *Moetron News*.  26.7.2019.  Arkistoitu 27.7.2019. Viitattu 28.7.2019. (englanniksi)
10. ↑  Digimon Adventure: Last Evolution Kizuna Film Casts Mayu Matsuoka, Daisuke Ono *Anime News Network*. Viitattu 9.12.2019. (englanniksi)

Aiheesta muualla
----------------

* *Digimon Adventure: Last Evolution Kizuna* Internet Movie Databasessa. (englanniksi)
* *Digimon Adventure: Last Evolution Kizuna* Anime News Networkin tietosanakirjassa (englanniksi)

*Digimon*

|  |  |
| --- | --- |
| Sarjakuvat | 
* *Adventure V-Tamer 01*
* *Digital Monsters*

 |
| Animesarjat | 
* *Adventure* (1999) (jaksot)
* *Zero Two* (jaksot)
* *Tamers* (jaksot)
* *Frontier* (jaksot)
* *Data Squad/Savers*
* *Fusion/Xros Wars*
* *Appli Monsters*
* *Adventure* (2020) (jaksot)
* *Ghost Game*

 |
| Elokuvat | 
* Elokuva
* *Runaway Locomon*
* *Digital Monster: X-Evolution*
* *Adventure tri.*
* *Adventure: Last Evolution Kizuna*
	+ *Adventure 20th Memorial Story*
* *Adventure 02: The Beginning*

 |
| Web novelit | *Seekers* |
| Videopelit | 

|  |  |
| --- | --- |
| *Digimon World / Digimon Story* | 
* *World*
* *2*
* *2003*
* *4*
* *Data Squad*
* *DS*
* *Dawn & Dusk*
* *Championship*
* *Lost Evolution*
* *Super Xros Wars Red & Blue*
* *Re:Digitize*
	+ *Decode*
* *Cyber Sleuth*
	+ *Hacker’s Memory*
* *Next Order*

 |
| *Pocket Digimon World* | 
* *Pocket Digimon World*
* *Wind Battle Disc*
* *Cool & Nature Battle Disc*
* *Pocket Culumon*

 |
| *Battle Spirit* | 
* *Battle Spirit*
* *Battle Spirit Ver. 1.5*
* *Battle Spirit 2*

 |
| *Rumble Arena* | 
* *Digimon Rumble Arena*
* *Digimon Rumble Arena 2*
* *Digimon All-Star Rumble*

 |
|  Muut pelit | 
* *Digimon Adventure (PSP)*
* *Anode/Cathode Tamer*
* *Tag Tamers*
* *D1 Tamers*
* *Digimon Medley*
* *Brave Tamer*
* *Digimon Racing*
* *Digital Monster Ver. S*
* *Digital Monster Ver. WonderSwan*
* *Digital Card Battle*
* *Survive*

 |
|  MMORPG | 
* *Digimon Battle Online*
* *Digimon Masters*

 |

 |
| Hahmot | 
* Luettelo digimoneista A–C
* D–G
* H–L
* M–O
* P–R
* S–T
* U–Z
* virus-tyypin digimonit
* ihmishahmot

 |